Xitoyda koronavirusga chalinganlar soni bir sutkada 11 kishiga, Janubiy Koreyada esa 49 kishiga oshdi

Xitoyda so‘nggi sutkada koronavirus bilan kasallanish bo‘yicha 11 ta va kasallik belgisiz o‘tayotgan 7 ta holat aniqlandi. Bemorlarning 2 nafari sog‘aydi, vafot etish holatlari qayd etilmadi, deb xabar bermoqda “RIA Novosti” Xitoy Sog‘liqni saqlash milliy komissiyasiga tayanib.

Qayd etilishicha, yangi kasallanish holatlarining 5 tasi chetdan yuqtirilgan. Mamlakatda umumiy hisobda 83 075 kishi koronavirusga chalingan. Bemorlarning 78 367 nafari sog‘aygan, 4 634 nafari vafot etgan. Kasalxonalarda 74 nafar bemor qolmoqda.
Shuningdek, sutka davomida 7 kishi infeksiyani belgisiz tashuvchi sifatida qayd etilgan. Shunday kishilarning yana 98 nafari shifokorlar nazoratida bo‘lib turibdi.
Janubiy Koreyada esa sutka davomida 49 kishi koronavirusga chalingani qayd etilib, kasallanganlarning umumiy soni 12 051 nafarga yetdi, deb xabar bermoqda “RIA Novosti” mamlakat Sog‘liqni saqlash vazirligi huzuridagi Kasalliklar nazorati va profilaktikasi markazi (KCDC) ma’lumotlariga tayanib.
Qayd etilishicha, kasallanganlarning 44 nafari virusni mamlakatning o‘zida, 5 nafari chetdan yuqtirgan.
So‘nggi sutkada 22 kishi koronavirusdan sog‘ayib, tuzalganlarning umumiy soni 10 691 nafarga yetdi. Kasallik qurbonlar soni 277 kishini tashkil qilmoqda.
Janubiy Koreyada koronavirusni aniqlash bo‘yicha 1,09 milliondan ortiq test o‘tkazilgan.
 Amerikalik olimlar qaysi qon guruhi egalari koronavirusdan ko‘proq himoyalanganini aniqladi